**Løsningsforslag til ekstraoppgaver kapittel 13**

**Ekstraoppgave 13.1**

Selskapets produkter hadde høy kvalitet, men produksjonen ble for kostbar. I likhet med mange andre bedrifter klarte ikke selskapet å konkurrere med produsenter i andre land der arbeidslønningene er vesentlig lavere.

**Ekstraoppgave 13.2**

Etter foreløpige tall fra Statistisk sentralbyrå publisert 19. juni 2014 kommer Sveits, USA, Sverige, Nederland og Danmark på de neste plassene.

**Ekstraoppgave 13.3**

Grunnen er at industrien enten ble etablert nær energiressursene, eller på steder der det var lett å transportere råstoff eller skipe ferdige produkter til utlandet. Det har også vært et ledd i distriktspolitikken å plassere nøkkelbedrifter på mindre steder for å skape arbeidsplasser. Industrivirksomheten på Raufoss er et eksempel på det.

**Ekstraoppgave 13.4**

1. Skip, oljeplattformer, landbruksmaskiner og møbler
2. Produksjon av biler og fly krever store investeringer og produksjon i stor skala for å få lønnsomhet. Skulle vi ha etablert en slik industri i Norge, måtte staten ha gått inn med mye kapital og sikkert krevd å bli medeier i produksjonsbedriftene. Private aktører ville ikke hatt nødvendige ressurser og ville heller ikke vært villige til å ta den økonomiske risikoen. Dessuten måtte man ha bygd opp en spesiell kompetanse innenfor et slikt industriområde, noe som antakelig ville ha tatt lang tid (jf. utviklingen av bilindustrien i Japan og Sør-Korea). Norske myndigheter og næringslivet ser det slik at vi må konsentrere oss om industrier der vi kan drive mest mulig effektiv produksjon, for eksempel produksjon av aluminium på grunn av tilgang til rimelig kraft, oppdrettsfisk på grunn av lang kyststrekning, ren natur osv., så får andre land konsentrere seg om produksjon som de har bedre forutsetninger for å kunne drive enn det vi kan. I økonomien kalles dette teorien om komparative fortrinn.

**Ekstraoppgave 13.5**

1. tertiærnæringene
2. sekundærnæringene
3. tertiærnæringene
4. tertiærnæringene
5. primærnæringene
6. sekundærnæringene

**Ekstraoppgave 13.6**

Radiofabrikken Radionett er et eksempel. På nettstedet industrimuseum.no er det flere eksempler, blant annet A.M. Andersens Mek. Verksted, A.S. De Forenede Ullvarefabrikker D.F.U., Agnes Industrier og Alf Bjercke Malingfabrikk.